label_title: Brasils Grand Prix 2013
label_desc: Brasils Grand Prix 2013 var et Formel 1-løp som ble arrangert 24. november 2013 på Autódromo José Carlos Pace i São Paulo, Brasil. Det var det nittende og siste løpet i Formel 1-sesongen 2013, og 43. gang at Brasils Grand Prix ble arrangert. Løpet ble vunnet av Red Bulls Sebastian Vettel, som tok sin niende seier på rad denne sesongen, og tangerte dermed Alberto Ascaris rekord fra 1952 og 1953. De øvrige pallplassene ble tatt av Vettels teamkollega Mark Webber på andre og Fernando Alonso i Ferrari på tredje.